b'\n_START_ARTICLE_\nVisagino centrinis stadionas\n_START_SECTION_\nRekonstrukcija\n_START_PARAGRAPH_\nPagrindinis Visagino stadionas nuo pastatymo n\xc4\x97 karto nebuvo remontuotas ir nebeatitiko tokio statinio funkcini\xc5\xb3 bei higienos reikalavim\xc5\xb3: nebuvo \xc5\xa1ildymo, vandens, kanalizacijos, persirengimo patalp\xc5\xb3 ir kt._NEWLINE_2014\xe2\x80\x932015\xc2\xa0m. stadionas buvo rekonstruojamas.  Aplink futbolo aik\xc5\xa1t\xc4\x99 nutiesti b\xc4\x97gimo takeliai su specialia danga. \xc4\xaerengti ap\xc5\xa1vietimo stulpai su keliais ap\xc5\xa1vietimo re\xc5\xbeimais, reikiamos \xc5\xa1vieslent\xc4\x97s. Stadione \xc4\xafrengta ne ma\xc5\xbeiau kaip 3000 \xc5\xbei\xc5\xabrov\xc5\xb3 viet\xc5\xb3 ir ma\xc5\xbedaug 50 svarbi\xc5\xb3 asmen\xc5\xb3 lo\xc5\xbe\xc4\x97. Kad jis atitikt\xc5\xb3 tarptautinius standartus, i\xc5\xa1kilusio dviauk\xc5\xa1\xc4\x8dio pastato pirmajame auk\xc5\xa1te \xc4\xafrengtos treniruo\xc4\x8di\xc5\xb3 patalpos, sportinink\xc5\xb3 persirengimo kambariai ir du\xc5\xa1ai, o po trib\xc5\xabnomis\xc2\xa0\xe2\x80\x93 pagalbin\xc4\x97s patalpos. Antrajame auk\xc5\xa1te \xc4\xafkurdinta konferencij\xc5\xb3 sal\xc4\x97, spaudos atstov\xc5\xb3 kambarys, pasir\xc5\xabpinta liftu ir tualetais, pritaikytais ne\xc4\xafgaliems \xc5\xbemon\xc4\x97ms. \xc5\xa0alia aik\xc5\xa1t\xc4\x97s atsarginiams \xc5\xbeaid\xc4\x97jams \xc4\xafrengtos s\xc4\x97dimosios vietos su stogeliu. Sutvarkytas atsarginis stadionas._NEWLINE_Visagino e\xc5\xbeero pakrant\xc4\x97je baigta \xc4\xafrengti sporto ir aktyvaus poilsio zona su turist\xc5\xb3 stovyklaviete (palapini\xc5\xb3 miestelis, vietos kemperiams). Sutvarkyti \xc5\xa1alia esan\xc4\x8dio parko p\xc4\x97s\xc4\x8di\xc5\xb3j\xc5\xb3 ir dvira\xc4\x8di\xc5\xb3 takai, \xc4\xafrengtos vaik\xc5\xb3 \xc5\xbeaidimo aik\xc5\xa1tel\xc4\x97s. Taip pat rekonstruoti teniso kortai.'